# Fenicopteriformes

Els fenicopteriformes (Phoenicopteriformes) són un ordre d'aus aquàtiques neògnates que inclou els actuals flamencs i els seus parents extints.

## Taxonomia
### Descripció original

L'ordre fenicopteriformes va ser descrit originalment l'any 1888 per l'anatomista alemany Max Carl Anton Fürbringer, havent estat proposat anteriorment l'any 1867 pel biòleg britànic Thomas Henry Huxley.

### Història taxonòmica

El grup va ser batejat amb el nom grec del flamenc «Phoenicopterus» (φοινίξ: 'vermell carmesí'; πτέρος: 'ala'), i per això el nom d'aquest ordre significa «els que tenen forma de flamenc». Aquest ordre va evolucionar a partir d'aus nedadores. El fenicopteriforme fiable més antic va ser exhumat d'estrats assignats al començament de l'Oligocè d'Europa, un peculiar flamenc nedador, integrant de la família extinta Palaelodidae. El gènere Juncitarsus, generalment també inclòs en els fenicopteriformes, és més antic.
La taxonomia dels tàxons derivats del registre fòssil necessita d'una profunda revisió a la llum d'aquesta nova hipòtesi.
Phoenicopteridae probablement va sorgir en el límit entre el Miocè i el Pliocè (3,0 a 6,5 milions d'anys) o poc després.

### Relacions taxonòmiques

Les seves relacions taxonòmiques han estat discutides durant molt temps. Tradicionalment, els seus integrants van ser classificats en la família dels fenicoptèrids (Phoenicopteridae) dins l'ordre dels ciconiformes, sent la família més propera la dels tresquiornítids (Threskiornithidae). No obstant això, se la relacionava també a l'ordre dels anseriformes i fins i tot a la família recurvirostrids (Recurvirostridae). Sobre la base d'anàlisi d'ADN, Charles Sibley i B. L. Monroe van posar als flamencs dins de l'ordre ciconiformes.
Posteriorment els flamencs van ser situats en el seu propi ordre. Ja al segle XXI, estudis morfològics i moleculars van demostrar l'estreta relació entre aquest ordre i el dels Podicipediformes, si bé l'au de la qual ambdues branques van divergir encara no fou trobada.

## Referències

* ↑ Mayr, G. (2013). The Eocene Juncitarsus - its phylogenetic position and significance for the evolution and higher-level affinities of flamingos and grebes. Comptes Rendus Palevol, 13:9-18.
* ↑ Cheneval, J. (1983). Révision du genre “Palaelodus” Milne-Edwards, 1863 (Aves, Phoenicopteriformes) du gisement aquitanien de Saint-Gérand-le-Puy (Allier, France). Geobios, 16(2), 179-191.
* ↑ Fürbringer, M. (1888). Untersuchungen zur Morphologie und Systematik der Vögel: zugleich ein Beitrag zur Anatomie der Stütz-und Bewegungsorgane (Vol. 15). T. van Holkema.
* ↑ Huxley, T. H. (1867). On the classification of birds; and on the taxonomic value of the modifications of certain of the cranial bones observable in that class. Proceedings of the Zoological Society of London, 1867, 415–472.
* ↑ Mayr, G. and Smith, R. (2002). Avian remains from the lowermost Oligocene of Hoogbutsel (Belgium). Bulletin de l’Institut Royal des Sciences Naturelles de Belgique Sciences de la Terre. 72:139-150.
* ↑ Olson, S. L. and Feduccia, A. (1980). Relationship and evolution of flamingos (Aves: Phoenicopteridae). Smithsonian Contributions to Zoology 316:1-73.
* ↑ Peters, D. S. (1987). Juncitarsus merkeli, n. sp. stutz die Ableitung der Flamingos von Regenpfeifervogeln (Aves: Charadriiformes: Phoenicopteridae). Courier Forchungsinstitut Senckenberg 97:141-155.
* ↑ Mayr, G. (2009). Phoenicopteriformes (flamingos) and Podicipediformes (grebes). In Paleogene Fossil Birds (pp. 105-109). Springer Berlin Heidelberg.
* ↑ Torres, C. R.; L. M. Ogawal, M. A. F. Gillingham, B. Ferrari and M. Van Tuinen (2014). A multi-locus inference of the evolutionary diversification of extant flamingos (Phoenicopteridae). BMC Evolutionary Biology 2014, 14:36.
* ↑ Sibley, C. G., and J. E. Ahlquist (1990). Phylogeny and classification of birds. Yale University Press, New Haven, Connecticut.
* ↑ Sibley, C. G., and B. L. Monroe, jr. (1990). Distribution and taxonomy of birds of the World. Yale University Press, New Haven, Connecticut.
* ↑ Mayr, G. (2004). Morphological evidence for sister group relationships between flamingos (Aves: Phoenicopteridae) and grebes (Podicipedidae). Zool J Linn Soc, 140:157-169.
* ↑ Manegold, A. (2006). Two additional synapomorphies of grebes Podicipedidae and flamingo Phoenicopteridae. Acta Ornithologica, 41:79-82.
* ↑ Van Tuinen, M.; Butvill D. B., Kirsch J. A. W. and Hedges S. B. (2001). Convergence and divergence in the evolution of aquatic birds. Proceedings of the Royal Society of London B, 268:1345-1350.
* ↑ McCormack, J. E.; Harvey M. G., Faircloth B. C., Crawford N. G., Glenn T. C. and Brumfield R. T. (2013). A phylogeny of birds based on over 1,500 loci collected by target enrichment and high-throughput sequencing. PLoS ONE, 8:e54848.